আফগানিস্তানত তালিবানৰাজ : 'কা'ৰ প্ৰসংগই পুনৰ ধুমুহা তুলিব নেকি দেশত! Prag News : Best Assamese News Channel, Latest Assam News Live Today , North East Breaking News\nআফগানিস্তানত তালিবানৰাজ : 'কা'ৰ প্ৰসংগই পুনৰ ধুমুহা তুলিব নেকি দেশত!\nএইসকল লোকে নিৰাপত্তা বিচাৰি ক'লৈ যাব পাৰে! স্বাভাৱিকতেই এইসকল লোকৰ বাবে ভাৰত হব পাৰে নিৰাপদ আশ্ৰয়স্থল। ইতিমধ্যেই ধৰ্ম-বৰ্ণ নিৰ্বিশেষ বহু আফগান লোকে ভাৰতত প্ৰৱেশ কৰিছে। এনে পৰিস্থিতিয়ে নাগৰিকত্ব সংশোধনী আইনৰ সপক্ষে মাত মাতিবলৈ বিজেপিক এটা নতুন বল দিব। ইতিমধ্যে কেন্দ্ৰীয় মন্ত্ৰী হৰদ্বীপ সিং পুৰীয়ে আফগানিস্তানৰ পৰিস্থিতিৰ দোহাই দি ভাৰতত এই আইন বলৱত হোৱাটো কিমান জৰুৰী সেই কথা প্ৰকাশ কৰিছে। তেওঁ টুইটযোগে কয়, চুবুৰীয়া দেশ আফগানিস্তানত হিন্দু আৰু শিখসকলে সন্মুখীন হোৱা ভয়াৱহ পৰিস্থিতিলৈ লক্ষ্য কৰিলে এইকথা নিশ্চয়কৈ কব পাৰি যে ভাৰতত কা বলৱত কৰাটো কিমান দৰকাৰী কথা। মানৱীয়তাৰ দৃষ্টিৰে চালে এয়া যুক্তিপূৰ্ণ কথা যেন লাগিলেও দেশৰ ৰাজনীতিত ইয়াৰ প্ৰভাৱ কি হব সেয়া লক্ষ্যণীয় হ'ব।
